એ માટેની બહુ જ જાણીતી યુક્તી છે. નાળીયેરમાં એક થોડું મોટું છીદ્ર જેમાંથી વાંદરાનો હાથ મુઠ્ઠી વાળેલી ન હોય તો જઈ શકે, પણ બંધ મુઠ્ઠી હોય તો હાથ નીકળી ન શકે તેવું પાડવામાં આવે છે. પછી બધું કોપરું કાઢી નાખીને અંદર કોઈક ફળ મુકવામાં આવે છે જે એ વાંદરાને ભાવતું હોય. એ નાળીયેરને કોઈ ઝાડ સાથે બાંધવામાં આવે છે. વાંદરાને પકડનારા લોકો એના લોભને જાણે છે. વાંદરો એનો હાથ નાળીયેરમાં ઘાલી અંદરનું ફળ પકડી બહાર કાઢવા મથે છે, પણ એનો હાથ એ ફળ સાથે બહાર કાઢી શકતો નથી. છતાં ફળના લોભમાં એ મથતો રહે છે. એને પકડવા માટે આવતા પેલા માણસને એ જુએ છે, છતાં ફળનો લોભ એને એટલો બધો જકડી રાખે છે કે એ પોતાની મુઠ્ઠી છોડી શકતો નથી, ફળ કાઢવાની સખત મહેનત કરતો જ રહે છે. અને પેલા માણસના હાથમાં એ સપડાઈ જાય છે.